Diari Oficial de la Generalitat Valenciana


Sumari del DOGV 6079, del 14-08-2009 (2009/9182)

Notificació a Gertrud Anna Fellhauer de la Resolució de 26 de juny de 2009, de la secretària autonòmica de Turisme i directora de l'Agència Valenciana del Turisme, per la qual es dóna de baixa en el Registre General d'Empreses, Establiments i Professions Turístiques de la Comunitat Valenciana la pensió Punta Estrella dels Poblets.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6079

Data del DOGV
:   14-08-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/9182


Data del document
:   26-06-2009

Organisme emissor
:   Conselleria de Turisme

Tipus de document
:   Edicte

Notificació a Gertrud Anna Fellhauer de la Resolució de 26 de juny de 2009, de la secretària autonòmica de Turisme i directora de l'Agència Valenciana del Turisme, per la qual es dóna de baixa en el Registre General d'Empreses, Establiments i Professions Turístiques de la Comunitat Valenciana la pensió Punta Estrella dels Poblets. [2009/9182]  
Per no haver sigut possible notificar de forma personal i directa a la interessada Gertrud Anna Fellhauer, titular de la pensió Punta Estrella dels Poblets, la resolució de baixa de l'esmentat establiment en el Registre General d'Empreses, Establiments i Professions Turístiques de la Comunitat Valenciana, és procedent la seua publicació en el Diari Oficial de la Comunitat Valenciana, a l'efecte del que disposa l'art. 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 29 de juliol de 2009.- La cap de l'àrea de Producte: Isabel Palafox Gámir.  
Vist l'expedient de baixa de l'establiment hoteler, Pensió Punta Estrella, sítia a la platja de l'Almadrava, 6, dels Poblets (Alacant), iniciat per acord del cap del Servici Territorial de Turisme d'Alacant i,  
Atés que:  
1. Amb data 27 de novembre de 2008, es va efectuar visita d'inspecció de comprovació de funcionament a l'establiment pensió Punta Estrella, dels Poblets.  
L'informe emés per la inspecció diu literalment:  
«Personada en l'adreça indicada es comprova que en esta direcció hi ha un domicili privat.  
Inspeccionada la zona, litoral i carrers adjacents, es comprova que no hi ha cap cartell anunciador, així com no es troba cap indicador de direcció o situació amb el nom de l'hotel.  
Personada en dos establiments de la zona, amb més d'un quilòmetre de distància entre ells, "Bar Arizona" en la costa i "Construccions Rei" en la carretera de Dénia a Oliva, manifesten els seus empleats que l'hotel Punta Estrella fa prou de temps que està tancat, i que ara es confon entre la resta dels edificis.  
Davant de la impossibilitat de localitzar la situació exacta de l'hotel i les manifestacions obtingudes, davant de l'absència d'indicadors i de cartells done per finalitzada esta inspecció.»  
2. El dia 15 de desembre de 2008, es va remetre a Gertrud Anna Fellhauer, propietària i titular de la pensió, l'escrit d'audiència prèvia a la baixa de l'esmentat establiment per un termini màxim de deu dies, de conformitat amb el que establix l'article 84 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (d'ara en Avant LRJPAC) perquè presentara aquelles al·legacions i documents estimara oportuns en defensa dels seus interessos.   
Així mateix se li indicava que, de no presentar al·legacions, es proposaria la baixa de l'esmentat establiment. En no haver-se pogut practicar la notificació pel Servici de Correus, es va procedir a realitzar-la per edicte en el Butlletí Oficial de la Província d'Alacant, de 13 de febrer de 2009 i en el tauler d'anuncis de l'Ajuntament dels Poblets, des del dia 11 de febrer fins al dia 5 de març de 2009, segons certificat del dit Ajuntament de 6 de març de 2009.  
Als anteriors fets li són d'aplicació els següents  
Fonaments de dret:  
1. Els articles 68 i 69 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú en el que a la iniciació del procediment d'ofici es referix.  
2. Els articles 7 i 14.3 de la Llei 3/1998, de 21 de maig, per quant establixen respectivament que «són empreses d'allotjament turístic aquelles que des d'un establiment obert al públic (...)» i que «la modalitat i classificació es mantindrà en tant siguen complits els requisits tinguts en compte a l'efectuar aquella, i mentres persistisca el caràcter turístic de l'activitat, podent revisar-se d'ofici o a petició de part, prèvia instrucció de l'oportú expedient. La dita revisió podrà donar lloc a una variació de la seua classificació o la baixa d'este en el corresponent Registre».  
3. L'article 59.2 de la Llei 3/1998, de 21 de maig, de la Generalitat, de Turisme de la Comunitat Valenciana, quan disposa que «Els fets constatats per la inspecció de turisme a què es reconeix la condició d'autoritat i que es formalitzen en document públic observant els requisits legals pertinents, tindran valor probatori sense perjuí de les proves que, en defensa dels seus drets o interessos puguen aportar els propis administrats».  
4. L'article 59.5 de La LRJPAC, a l'establir que quan «intentada la notificació, no s'haguera pogut practicar, la notificació es farà per mitjà d'anuncis en el tauler d'edictes de l'Ajuntament en el seu últim domicili, en el Boletín Oficial del Estado, de la Comunitat Autònoma o de la província?».  
5. L'article 29 del Decret 153/1993, de 17 d'agost, el Consell, regulador dels establiments hotelers de la Comunitat Valenciana, modificat pel Decret 22/2006, de 10 de febrer, per quant establix que:  
«Tot tancament d'un establiment hoteler dins del seu període de funcionament deurà, així mateix, ser comunicat a l'administració turística en el termini dels quinze dies següents a haver-se produït, indicant la seua causa i duració. Quan este excedisca de nou mesos produirà la baixa de l'establiment i el titular haurà de sol·licitar la reobertura amb aportació dels documents que, dels assenyalats en l'article 26, la justifiquen».   
Per allò que s'ha exposat, la secretària Autonòmica de Turisme i directora de l'Agència Valenciana del Turisme, en virtut de les competències conferides per l'article 9.Dos.i), del Decret 209/2004, de 8 d'octubre (DOCV de 13/10/2004), resol:   
Donar de baixa en el Registre General d'Empreses, Establiments i Professions Turístiques de la Comunitat Valenciana la pensió Punta Estrella, dels Poblets, la signatura de la qual és HA-927 i, en conseqüència, conclús el procediment iniciat per acord del Cap del Servici Territorial de Turisme d'Alacant, procedir a l'arxiu de les actuacions.  
El que es notifica de conformitat amb el que disposen els articles 58 i 59 de La LRJPAC.  
Contra la present resolució, que no posa fi a la via administrativa, podrà interposar-se recurs d'Alçada davant de la consellera de Turisme i presidenta de l'Agència Valenciana del Turisme en el termini d'un mes, comptat des de l'endemà a la notificació de la mateixa, d'acord amb el que establix els articles 114 i 115, en relació amb el 48.2 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
València, 26 de juny de 2009.- La secretària autonòmica de Turisme i directora de l'Agència Valenciana del Turisme: Mª Victória Palau Tárrega.